Bătaia generală a izbucnit după ce jucătorii lui Fenerbahce au sărbătorit victoria pe teren. Mai mulți suporteri au intrat pe teren și s-au luat la bătaie cu jucătorii, antrenorii și echipele de securitate.
Cei agresați au ieșit cu greu de pe teren și au plecat din orașul Trabzon cu un avion privat în jurul căruia au fost luate măsuri de înaltă securitate.
Președintele FIFA, Gianni Infantino, a cerut măsuri imediate, atât de la instituțiile sportive cât și de la cele ale statului turc, potrivit Sky News.
De altfel, ministrul de Interne al Turciei, Ali Yerlikaya, a declarat că a fost lansată o anchetă, în timp ce Federația Turcă de Fotbal a promis că cei responsabili vor fi pedepsiți. 12 persoane au fost reținute de poliție.
(sursa: Mediafax)